́че же ѿ вся́кагѡ по́мысла и вся́кагѡ мечта́нія ѿсту́питъ, я́кѡ горя́щею свое́ю ѡ добродѣ́тели ре́вностію попаля́яй и потребля́яй вся́кое лука́вое дѣ́йство, чу́вственнѣ и мы́сленнѣ дѣ́йствовавшее въ не́мъ съ нача́льники и́хъ ѡ ѕлѣ̀ ра́дующимися бѣ́сы, я́коже глаго́летъ ст҃ы́й ісаа́къ стра́шенъ є́сть бѣсовѡ́мъ, и вожделѣ́ненъ бг҃ови, и а́гг҃лѡмъ єгѡ̀, съ те́плою ре́вностію искореня́яй ѿ врага̀ возраста́ющее въ не́мъ те́рніе